J&K: राजौरी में संदिग्ध हालत में मिला मेजर रैंक के अफसर का शव
जम्मू-कश्मीर के राजौरी में राष्ट्रीय राइफल्स के कैंप में मेजर रैंक के एक अफसर का शव संदिग्ध हालात में मिला है। आर्मी और पुलिस की टीम पूरे मामले की जांच में जुट गई है।
राजौरी: जम्मू-कश्मीर के राजौरी में सोमवार सुबह राष्ट्रीय राइफल्स के कैंप में मेजर रैंक के एक अफसर का शव संदिग्ध हालात में मिला है। आर्मी और पुलिस की टीम पूरे मामले की जांच में जुट गई है। पुलिस ने बताया कि शव जिले के थानामंडी क्षेत्र में स्थित शिविर में मिला।सेना के वरिष्ठ अधिकारी और पुलिस अधिकारी मौके पर पहुंच चुके हैं और जांच शुरू कर दी गई है। इस मामले में कोर्ट ऑफ इन्क्वायरी का आदेश दिया गया है।